
DR 31.7.2018                                                                    107                   

 
Dato’ Mohd Azis bin Jamman: Terima kasih Yang Berhormat Permatang Pauh. In 

syaa Allah, mana-mana yang baik, yang boleh memberi manfaat kepada rakyat, in syaa Allah 
kita akan teruskan. Itu jawapan kepada Yang Berhormat Permatang Pauh.   

Tuan Yang di-Pertua, untuk makluman Dewan yang mulia ini, penggajian pekerja 
asing di dalam sektor IT dan semikonduktor adalah termasuk dalam kategori penggajian 
ekspatriat.  

Sehubungan itu, mana-mana syarikat yang ingin menggaji ekspatriat mestilah 
mendaftar melalui expatriate services online system di bawah Jabatan Imigresen Malaysia 
terlebih dahulu dan syarikat yang berstatus Multimedia Super Corridor perlu mendapatkan 
sokongan daripada Malaysia Digital Economy Corporation (MDEC). Semua permohonan 
ekspatriat akan melalui proses saringan yang ditetapkan dan dibentangkan dalam dua 
jawatankuasa yang dianggotai oleh panel-panel bertauliah iaitu Jawatankuasa Inspektorat 
(JKI) dan Jawatankuasa Ekspatriat (JKE). 

 Mesyuarat JKI bertanggungjawab untuk mempertimbangkan serta meluluskan 
permohonan syarikat yang ingin mengambil ekspatriat sebagai pekerja. Mesyuarat ini juga 
bertujuan untuk menilai keperluan pengambilan ekspatriat dan juga keupayaan syarikat 
daripada pelbagai aspek seperti kewangan, daya saing dan sebagainya. Jumlah dan jawatan 
ekspatriat sedia ada turut diambil kira dalam mempertimbangkan permohonan syarikat untuk 
menggaji ekspatriat ini. 

 Setelah syarikat diluluskan dalam Mesyuarat JKI, syarikat dikehendaki 
mengemukakan permohonan calon ekspatriat yang akan diambil bekerja.  Permohonan ini 
akan di bentang dalam Mesyuarat JKE yang membuat penilaian ke atas calon daripada 
pelbagai aspek seperti tahap kepakaran, pengalaman kerja dan aspek keselamatan. Calon 
hendaklah memenuhi syarat dan kelayakan yang telah ditetapkan berdasarkan kategori-
kategori pas penggajian. Kesimpulannya, proses pengambilan ekspatriat adalah teratur dan 
telah dinilai oleh jawatankuasa-jawatankuasa yang telah ditubuhkan bagi membuat penilaian 
ke atas calon dan juga syarikat. 

 Yang Berhormat Alor Setar bertanyakan mengenai mekanisme atau kaedah untuk 
menyemak status permohonan permit masuk bagi orang yang berkahwin dengan rakyat 
Malaysia dan apakah penyelesaian bagi permohonan lama yang masih belum selesai. Untuk 
makluman Ahli Yang Berhormat, status semua permohonan permit masuk boleh disemak 
secara atas talian melalui laman sesawang Jabatan Imigresen Malaysia.   

 Setiap peringkat pemprosesan pertimbangan dan keputusan bagi permohonan 
permit masuk adalah tertakluk kepada syarat-syarat utama yang telah ditetapkan oleh 
Jabatan Imigresen Malaysia, selaras dengan Peraturan 4, Peraturan-peraturan Imigresen 
1963. Selain itu, pemohon juga perlu melalui tapisan keselamatan oleh Polis Diraja Malaysia. 
Proses tersebut perlu dilaksanakan dengan teliti dan terperinci bagi memastikan hanya 
mereka yang benar-benar layak sahaja dan mempunyai niat untuk bermastautin tetap di 
Malaysia sahaja diberikan pertimbangan permit masuk. 

 Yang Berhormat Tebrau bertanya mengenai dakwaan bahawa kelewatan... 

 Tuan Chan Ming Kai [Alor Setar]: Minta laluan, Yang Berhormat Alor Setar. Terima 
kasih Yang Berhormat Timbalan Menteri. 

 Timbalan Yang di-Pertua [Tuan Nga Kor Ming]: Ya, sila. 

 Tuan Chan Ming Kai [Alor Setar]: Isu saya bangkit bahawa mekanisme untuk 
semakan tersebut, bukan sekadar bahawa semak online, di mana bila semak online, 
jawapannya satu iaitu dalam proses. Akan tetapi pengalaman yang kita terima bahawa 
kerana ada dua agensi yang menguruskan. Satu, pihak imigresen dan satu, pihak polis yang 
perlu buat temu duga. Pengalaman yang kita terima bahawa bila kita tanya dengan imigresen, 
imigresen kata polis. Bila kita semak dengan polis, polis kata sudah hantar balik imigresen. 
Maka tidak ada satu mekanisme di mana dia boleh track di mana fail itu sudah sampai. 

 Saya  bagi contoh setakat ini di Imigresen Alor Setar sebenarnya, fail yang terkini 
untuk buat temu duga walaupun sudah buat permohonan adalah seawal untuk 2016 barulah 
mula hendak buat temu duga di pihak imigresen, sedangkan permohonan sudah buat dua 
tahun lepas.  

 



Dato' Mohd Azis bin Jamman: Terima kasih Yang Berhormat Permatang Pauh. In. syaa Allah, mana-mana yang baik, yang boleh memberi manfaat kepada rakyat, in syaa Allah kita akan teruskan. Itu jawapan kepada Yang Berhormat Permatang Pauh. Tuan Yang di-Pertua, untuk makluman Dewan yang mulia ini, penggajian pekerja asing di dalam sektor IT dan semikonduktor adalah termasuk dalam kategori penggajian ekspatriat. Sehubungan itu, mana-mana syarikat yang ingin menggaji ekspatriat mestilah mendaftar melalui expatriate services online system di bawah Jabatan Imigresen Malaysia terlebih dahulu dan syarikat yang berstatus Multimedia Super Corridor perlu mendapatkan sokongan daripada Malaysia Digital Economy Corporation (MDEC). Semua permohonan ekspatriat akan melalui proses saringan yang ditetapkan dan dibentangkan dalam dua jawatankuasa yang dianggotai oleh panel-panel bertauliah iaitu Jawatankuasa Inspektorat (JKI) dan Jawatankuasa Ekspatriat (JKE). Mesyuarat JKI bertanggungjawab untuk mempertimbangkan serta meluluskan permohonan syarikat yang ingin mengambil ekspatriat sebagai pekerja. Mesyuarat ini juga bertujuan untuk menilai keperluan pengambilan ekspatriat dan juga keupayaan syarikat daripada pelbagai aspek seperti kewangan, daya saing dan sebagainya. Jumlah dan jawatan ekspatriat sedia ada turut diambil kira dalam mempertimbangkan permohonan syarikat untuk menggaji ekspatriat ini. Setelah syarikat diluluskan dalam Mesyuarat JKI, syarikat dikehendaki mengemukakan permohonan calon ekspatriat yang akan diambil bekerja. Permohonan ini akan di bentang dalam Mesyuarat JKE yang membuat penilaian ke atas calon daripada pelbagai aspek seperti tahap kepakaran, pengalaman kerja dan aspek keselamatan. Calon hendaklah memenuhi syarat dan kelayakan yang telah ditetapkan berdasarkan kategori- kategori pas penggajian. Kesimpulannya, proses pengambilan ekspatriat adalah teratur dan telah dinilai oleh jawatankuasa-jawatankuasa yang telah ditubuhkan bagi membuat penilaian ke atas calon dan juga syarikat. Yang Berhormat Alor Setar bertanyakan mengenai mekanisme atau kaedah untuk menyemak status permohonan permit masuk bagi orang yang berkahwin dengan rakyat Malaysia dan apakah penyelesaian bagi permohonan lama yang masih belum selesai. Untuk makluman Ahli Yang Berhormat, status semua permohonan permit masuk boleh disemak secara atas talian melalui laman sesawang Jabatan Imigresen Malaysia. Setiap peringkat pemprosesan pertimbangan dan keputusan bagi permohonan permit masuk adalah tertakluk kepada syarat-syarat utama yang telah ditetapkan oleh Jabatan Imigresen Malaysia, selaras dengan Peraturan 4, Peraturan-peraturan Imigresen 1963. Selain itu, pemohon juga perlu melalui tapisan keselamatan oleh Polis Diraja Malaysia. Proses tersebut perlu dilaksanakan dengan teliti dan terperinci bagi memastikan hanya mereka yang benar-benar layak sahaja dan mempunyai niat untuk bermastautin tetap di Malaysia sahaja diberikan pertimbangan permit masuk. Yang Berhormat Tebrau bertanya mengenai dakwaan bahawa kelewatan... Tuan Chan Ming Kai [Alor Setar]: Minta laluan, Yang Berhormat Alor Setar. Terima kasih Yang Berhormat Timbalan Menteri. Timbalan Yang di-Pertua [Tuan Nga Kor Ming]: Ya, sila. Tuan Chan Ming Kai [Alor Setar]: Isu saya bangkit bahawa mekanisme untuk semakan tersebut, bukan sekadar bahawa semak online, di mana bila semak online, jawapannya satu iaitu dalam proses. Akan tetapi pengalaman yang kita terima bahawa kerana ada dua agensi yang menguruskan. Satu, pihak imigresen dan satu, pihak polis yang perlu buat temu duga. Pengalaman yang kita terima bahawa bila kita tanya dengan imigresen, imigresen kata polis. Bila kita semak dengan polis, polis kata sudah hantar balik imigresen. Maka tidak ada satu mekanisme di mana dia boleh track di mana fail itu sudah sampai. Saya bagi contoh setakat ini di Imigresen Alor Setar sebenarnya, fail yang terkini untuk buat temu duga walaupun sudah buat permohonan adalah seawal untuk 2016 barulah mula hendak buat temu duga di pihak imigresen, sedangkan permohonan sudah buat dua tahun lepas.